Sairaalat haluavat valtakunnallisesti yhtenäisen hoitolinjan ennen kuin hoitoja jatketaan. Seta puolestaan vaatii yksilöllistä hoitoa.

Muunsukupuolisten leikkaus- ja hormonihoitoihin pääsyä on tämän vuoden aikana rajoitettu merkittävästi Helsingin ja Tampereen transpoleilla. Helsingin ja Uudenmaan sairaanhoitopiirin sukupuoli-identiteetin tutkimuspoliklinikka ja Tampereen yliopistollisen sairaalan trans-poliklinikka tekevät ainoina Suomessa sukupuolenkorjaushoitoja.